कानून मंत्री बोले- अगस्त में खत्म हो जाएगा टेन्योर; अगला चुनाव लड़ सकेंगे नवाज शरीफ
Pakistan's National Assembly Dissolved Update पाकिस्तान के कानून मंत्री आजम नजीर तरार ने इसकी जानकारी दी। साथ ही उन्होंने बताया कि अब पाकिस्तान के पूर्व प्रधानमंत्री नवाज शरीफ भी चुनाव लड़ सकेंगे
पाकिस्तान की नेशनल असेंबली 13 अगस्त को भंग हो जाएगी। पाकिस्तान के कानून मंत्री आजम नजीर तरार ने इसकी जानकारी दी। साथ ही उन्होंने बताया कि अब पाकिस्तान के पूर्व प्रधानमंत्री नवाज शरीफ भी चुनाव लड़ सकेंगे। तरार ने कहा- नए इलेक्शन एक्ट के बाद PML-N सुप्रीमो पर लगा बैन हट गया है। अब वो और जहांगीर खान चुनाव लड़ने के योग्य हैं।
पाकिस्तान में ही एक बहुत बड़ा तबका ऐसा है जो जहांगीर को शुगर माफिया बताता है।
पाकिस्तान के एक प्राइवेट न्यूज चैनल को इंटरव्यू देते हुए कहा- पाक संसद का टेन्योर अगस्त में समाप्त हो जाएगा। इसके बाद एक केयरटेकर सेट-अप बनाया जाएगा, जिससे चुनाव होने तक संसद की कार्यवाही जारी रह सके। हालांकि, देश के राजनीतिक हालात को देखते हुए कार्यकाल खत्म होने से पहले ही नेशनल असंबली भंग होने की आशंका से इनकार नहीं किया जा सकता है।
पाकिस्तान में कोई भी जीवनभर के लिए नहीं होगा डिस्क्वॉलिफाई
ऐरी न्यूज के मुताबिक, कानून मंत्री ने कहा- पाकिस्तान के नए कानून के तहत अब किसी को भी जीवनभर के लिए डिस्क्वॉलिफाई नहीं किया जाएगा। अब इसकी अधिकतम अवधि 5 साल ही होगी। अभी अगर किसी एक को इस बदलाव से फायदा मिल रहा है तो कल किसी दूसरे को मिलेगा।
पाकिस्तान में संसद के अलावा कोई भी कानून नहीं बदल सकता है। साथ ही तरार ने बताया कि पाकिस्तान में गठबंधन की सरकार बिना अपने पार्टनर्स से चर्चा किए कोई फैसला नहीं लेती है।
नवाज और तरीन को कैसे फायदा मिलेगा
3 बार पाकिस्तान के प्रधानमंत्री बन चुके हैं नवाज शरीफ
नवाज शरीफ अब तक 3 बार पाकिस्तान के प्रधानमंत्री रह चुके हैं। पाकिस्तान के सुप्रीम कोर्ट ने 2017 में नवाज शरीफ को पनामा पेपर्स मामले में अयोग्य घोषित कर दिया था, जिसके बाद उन्हें किसी भी पार्टी में शामिल होने से रोक दिया गया था। लाहौर हाईकोर्ट ने 2019 में नवाज को इलाज कराने के लिए चार हफ्ते के लिए विदेश जाने की इजाजत दी थी। 19 नवंबर, 2019 को नवाज लंदन आए थे और तब से देश वापस नहीं लौटे।
कोर्ट ने 2018 में नवाज को अल-अजीजिया स्टील मिल्स भ्रष्टाचार मामले में दोषी ठहराते हुए सात साल की सजा सुनाई थी। वहीं एवनफील्ड प्रॉपर्टी मामले में उन्हें 11 साल की सजा सुनाई गई थी और 80 करोड़ रुपए का जुर्माना लगाया गया था। 16 नवंबर 2019 को लाहौर हाई कोर्ट ने नवाज की सजा सस्पेंड करते हुए उन्हें इलाज के लिए विदेश जाने की इजाजत दी।
तरीन कौन हैं
